
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 05.10.2026, ora 08.00 – 06.10.2026, ora 08.00
I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 06.10.2026, ora 08.00

RÂURI: 

Debitele au fost relativ staționare.

Debitele se situează, în general, sub 30% din mediile multianuale lunare, exceptând râurile din bazinele hidrografice: Olt, Argeș, Ialomița, cursurile Vișeului, Someșului Mic, Mureșului, Târnavei Mari,  cursul superior al Buzăului, cursul superior și mijlociu al Bistriței, precum și cursurile mijlocii și inferioare ale Moldovei și Prutului, unde sunt cuprinse între 30 – 70% din normalele lunare.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare.

Nivelurile pe râuri la stațiile hidrometrice se vor situa sub COTELE DE ATENȚIE.

DUNARE:
Debitul la intrarea în țară (secțiunea Baziaș) în intervalul 05 – 06.10.2026 a fost în scădere, având valoarea de 1250 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost în scădere. 

Debitul la intrarea în țară (secțiunea Baziaș) va fi staționar (1250 m3/s).

În aval de Porțile de Fier debitele vor fi relativ staționare pe sectorul Gruia – Tr.Măgurele și în scădere pe sectorul Zimnicea - Tulcea.
2. Situaţia meteorologică în intervalul 05.10.2026, ora 08.00 – 06.10.2026, ora 08.00

În ţara, vremea s-a menținut frumoasă și caldă pe parcursul zilei, însă dimineața și noaptea a fost rece în majoritatea zonelor. Cerul a fost variabil, mai mult senin în regiunile sudice, iar vântul a suflat slab și moderat. Temperaturile maxime s-au încadrat între 19 grade la Sulina și 28 de grade la Băilești, iar la ora 6 se înregistrau valori termice cuprinse între -3 grade la Întorsura Buzăului și 17 grade la Șiria. Dimineața și noaptea izolat s-a format ceață și pe arii restrânse a fost brumă.
Observație: a fost emis 1 mesaje de atenționare cod galben pentru fenomene meteorologice periculoase immediate.
La Bucureşti, vremea s-a menținut frumoasă și caldă pe parcursul zilei, însă dimineața și noaptea a fost rece. Cerul a fost mai mult senin, iar vântul a suflat slab. Temperatura maximă a fost de 26 de grade, iar la ora 6 se înregistrau 3 grade la Băneasa, 6 grade la Afumați și 9 grade la Filaret.
3. Prognoza meteorologică în intervalul 06.10.2026, ora 08.00 – 07.10.2026, ora 08.00

În ţara, vremea va fi frumoasă și caldă pe parcursul zilei. Cerul va fi variabil în sudul și estul țării și mai mult senin în rest, iar vântul va sufla slab și moderat. Temperaturile maxime se vor încadra între 20 și 28 de grade, cu cele mai mari valori în regiunile sud-vestice, iar cele minime vor fi cuprinse între -2 grade în depresiunile din estul Transilvaniei și 14 grade în Dealurile de Vest. Dimineața și noaptea izolat se va forma ceață și pe arii restrânse va fi brumă.
La Bucureşti, vremea va fi frumoasă și caldă în timpul zilei. Cerul va fi variabil, mai mult senin noaptea, iar vântul va sufla slab. Temperatura maximă se va situa în jurul valorii de 26 de grade și cea minimă va fi de 6...9 grade.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), în data de 02.10.2026, la staţia cu indicativul GJ-2, în data de 03.10.2026, la staţia cu indicativul TL-3, și în data de 04.10.2026, la staţia cu indicativul GJ-2. 

A.N.M.A.P.- D.J.M. Dâmbovița informează că în data de 05.10.2026, la ora 09.15, pe raza localității Bălteni, comuna Conțești, județul Dâmbovița, a fost semnalat un incendiu cu degajări mari de fum, în care au ars cca 3 tone de deșeuri (gunoi menajer) depozitate necontrolat pe o suprafaţă de 200 mp. Echipajele I.S.U. Dâmbovița au intervenit pentru stingere. 

Incendiul a fost lichidat în jurul orei 10.00.

A.N.M.A.P.- D.J.M. Vâlcea informează că în data de 03.10.2026, la ora 18.00, pe raza localității Sutești, județul Vâlcea, a fost semnalat un incendiu cu degajări mari de fum, la S.C. Simvilcom S.A., în care au ars cca 40 tone de deșeuri de materiale inflamabile depozitate necorespunzător. Echipajele I.S.U. Vâlcea a intervenit și a stins incendiul. 
3.2. În domeniul solului şi vegetaţiei

Direcția Silvică Mehedinți informează despre producerea în data de 30.09.2026, la ora 12.00, unui incendiu de litieră pe raza Ocolului Silvic Simian, în zona localității Hinova, U.P. Starmina, judeţul Mehedinți. A fost afectată o suprafață de 17,55 ha, în fond forestier proprietate privată. Incendiul a fost stins în data de 04.10.2026, la ora 18.30, de personalul silvic, pompieri şi cetăţeni.

Cauza izbucnirii incendiului o constituie incendierea vegetatiei din islaz.
Direcția Silvică Mehedinți informează despre producerea în data de 03.10.2026, la ora 13.00, unui incendiu de litieră pe raza Ocolului Silvic Tarnița, în zona localității Cerna-Vârf, judeţul Mehedinți. A fost afectată o suprafață de 9,99 ha, în fond forestier proprietate publică de stat. Incendiul a fost stins în data de 03.10.2026, la ora 19.50, de personalul silvic, pompieri şi cetăţeni.

Cauza izbucnirii incendiului o constituie incendierea vegetatiei din islaz.
Garda Forestieră Timișoara revine cu informații despre incendiul izbucnit în data de 17.09.2026, la ora 17.01, în zona localității Băile Herculane, pe raza Ocolului Silvic Băile Herculane, U.P. Domogled, jud. Caraș-Severin (cauza-reaprindere). Suprafața afectată până în data de 05.10.2026 este de 625,61 ha de litieră și coronament, personalul silvic și pompierii militari intervin în continuare pentru stingere asistați de 19 elicoptere Black Hawk, care au efectuat 583 de aruncări de apă.

Garda Forestieră Timișoara revine cu informații despre incendiul izbucnit în data de 16.09.2026, la ora 21.00, în zona localității Topleț, pe raza Ocolului Silvic Băile Herculane, U.P. Sarcastita, jud. Caraș-Severin (cauza-propagarea focului folosit la curățarea vegetației). Suprafața afectată până în data de 05.10.2026 este de 672,52 ha de litieră, personalul silvic și pompierii militari intervin în continuare pentru stingere. 

Se va reveni cu informații.

ARBDD Tulcea revine cu informaţii referitoare la incendiul de vegetaţie izbucnit în data de 04.10.2026, la ora 15:40 unui incendiu de vegetație uscată in Delta Dunarii, între lac Tătaru și canal Drahilea la nord de islazul comunal al U.A.T. Maliuc, jud Tulcea, precizând că acesta s-a stins de la sine în data de 05.10.2026, în jurul orei 08.00. A ars stuf, papură şi vegetaţie pe o suprafaţă totală de aproximativ 5 ha. Nu au fost observate mortalităţi la speciile de păsări şi animale sălbatice în zona incendiată.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

